- Ды хоць бы і тры, усё адно мала. Трэба, каб мора хаця б мроілася. Няхай зьяўляецца ягоны пах па летніх вечарах – для пачатку. І праходы да мора ў глыбіні некаторых двароў. То бок, тым, хто праходзіць побач, мусіць падавацца, быццам тут ёсьць праход да мора, і калі збочыць, непазьбежна да яго выйдзеш. Праўда, зараз зусім няма часу, але наступным разам – абавязкова. Цудоўнае адчуваньне.